CELEX: 62010TN0504
Language: lv
Date: 2010-10-22 00:00:00
Title: Lieta T-504/10: Prasība, kas celta 2010. gada 22. oktobrī — Prima TV /Komisija

18.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 346/55
            
         Prasība, kas celta 2010. gada 22. oktobrī — Prima TV/Komisija
   (Lieta T-504/10)
   ()
   2010/C 346/107
   Tiesvedības valoda — itāļu
   
      Lietas dalībnieki
   
   
      Prasītāja: Prima TV SpA (Milāna, Itālija) (pārstāvji — L. Fossati un L. Perfetti, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt apstrīdēto lēmumu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Šajā lietā apstrīdētais lēmums ir tas pats, kas lietā T-501/10 TI Media Broadcasting un TI Media/Komisija.
   Savu prasījumu pamatojumam prasītāja norāda trīs pamatus.
   Pirmajā pamatā prasītāja lūdz atcelt lēmumu tiesību normu pārkāpuma dēļ, kas izpaudies kā acīmredzama kļūda vērtējumā, jo Komisija kļūdaini uzskatīja, ka apstākļi Itālijas maksas televīzijas tirgū salīdzinājumā ar 2003. gadu ir mainījušies tādā mērā, kas ļauj pārskatīt saistības, ko piedāvājusi Newscorp lietā Comp/M.2876. Visi apstākļi tieši pretēji pierāda, ka tirgus apstākļi, pamatojoties uz kuriem saistības tika piedāvātas un no Komisijas puses apstiprinātas 2003. gadā, nav būtiski un neatgriezeniski mainījušies. Turklāt Sky Italia ir absolūts dominējošs stāvoklis Itālijas maksas televīzijas tirgū.
   Otrajā pamatā prasītāja lūdz atcelt lēmumu tiesību normu pārkāpuma, pilnvaru nepareizas izmantošanas un acīmredzamas kļūdas vērtējumā dēļ, kā arī samērīguma principa pārkāpuma dēļ, jo Komisija grozīja saistības, ko piedāvājusi Newscorp lietā COMP/M.2876, nepamatoti uzskatot, ka Sky Italia nepiedalīšanās nākamajā procedūrā virszemes ciparu apraides frekvenču piešķiršanai tai liegs iespēju darboties nekodētās televīzijas jomā Itālijā. Šajā sakarā ir jāprecizē, ka Sky Italia jau darbojas nekodētās televīzijas jomā, pārraida virszemes ciparu televīzijas frekvencēs un varēs iegūt apraides iespējas pat tad, ja attiecīgās saistības netiks grozītas.
   Trešajā pamatā ir lūgts atcelt lēmumu tiesību normu pārkāpuma un acīmredzamas kļūdas vērtējumā dēļ, jo Komisija grozīja saistības, ko piedāvājusi Newscorp lietā COMP/M.2876, pēc Sky Italia lūguma, kaut arī atbildes, kas iegūtas tirgus izpētes rezultātā, kura veikta administratīvā procesa laikā — tostarp atbildes, ko sniegušas Itālijas valsts iestādes — esot sniegušas skaidrs norādes par attiecīgo saistību grozījumu negatīvo ietekmi uz konkurenci valstī.